น้องใหม่
โดย...ทีมข่าวการเงินโพสต์ทูเดย์
5 ต.ค. 2559

โดย...ทีมข่าวการเงินโพสต์ทูเดย์
ธีรนันท์ ศรีหงส์ กรรมการผู้จัดการธนาคารกสิกรไทยและประธานบริษัท กสิกร บิซิเนส-เทคโนโลยี กรุ๊ป (เคทีจีบี) เปิดตัวบริษัท บีคอน อินเตอร์เฟส สตาร์ทอัพน้องใหม่ที่กสิกรไทยเข้าไปร่วมทุนมาหมาดๆ
ผลงานชิ้นแรกของบีคอนฯ คือ การสร้างแอพพลิเคชั่น ที่ออกแบบมาโดยเฉพาะเพื่อให้ผู้พิการทางสายตา หรือมีความผิดปกติทางสายตา รวมทั้งผู้สูงอายุสามารถใช้งานแอพนี้ทำธุรกรรมการเงินบนสมาร์ทโฟนได้อย่างง่ายๆ มั่นใจ และเป็นส่วนตัวอีกด้วย
ความโดดเด่นของแอพนี้คือ สามารถฝ่าด่าน 650 โครงการ จาก 50 ประเทศ เข้าไปติด 20 ทีมสุดท้ายได้ในโครงการ Global FinTech Hackcelerator ภายใต้งาน Singapore FinTech Festival โดยใน 20 ทีมนั้นมีทีมจากสหรัฐ อินเดีย สวีเดน ออสเตรเลีย อิสราเอล นิวซีแลนด์ และสิงคโปร์
โดยรอบชิงชนะเลิศจะมีขึ้นวันที่ 15 พ.ย.นี้ ที่สิงคโปร์
สู้สู้นะ “บีคอนฯ”!!